તે વખતે ખુદ કમિશનર મૂકેશકુમારે પણ પાણી લીકેજ અને પાણી લોસેસને અટકાવવા સંબંધિત વિભાગને કડક તાકીદ કરી હતી. તંત્રની કાટ ખાધેલી પાણીની લાઇન, લોકો દ્વારા લેવાતાં પાણીનાં ગેરકાયદે કનેક્શન, આડેધડ મોટર મૂકીને કરાતું મોટરિંગ તેમજ ટુ વ્હિલર-ફોર વ્હિલરનાં સર્વિસ સ્ટેશન, પોળમાં ધોવાતા ઓટલા, કાર ધોવા કે ગાર્ડનિંગમાં વેડફાતા પાણીથી પણ તંત્ર પરેશાન છે. મૂકેશકુમાર દ્વારા આ તમામ પાસાંઓને ધ્યાનમાં રાખીને તત્કાળ જે તે જવાબદારને નોટિસ ફટકારવાની તાકીદ તંત્રને કરાઇ હતી.